钦定古今图书集成/明伦汇编/氏族典/第474卷 > 《廖用贤尚友录》 > 戴
## 钦定古今图书集成/明伦汇编/氏族典/第474卷 > 《廖用贤尚友录》 > 戴

按《万姓统谱》。字时化，槚子。嘉靖乙未进士，以水部
主事治徐州洪，通商利漕，而储粟赈饥，掩骼埋胔，政
绩丕著。平生仁孝，天性率真，伺父母几微而左右之，
虽暮夜不废。与人无亲疏，辄悃悃见情素。而恤灾救
患，尢所孜孜。上会试，一同舟者得疠疾，友各散去。
独周旋其间，汤药敛含，靡不尽力。太仆少卿陈侃，道
徐暴殂出己赀，为治殓事。其应人缓急，皆此类也。高
才早世，人共惜之。